Държавен вестник, бр. 19, 2022 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  19
и опазване на здравето на работещите при 
използване на лични предпазни средства на 
работното място (ДВ, бр. 46 от 2001 г.);
5. за конкретния вид работи разработва 
и въвежда физиологични режими на труд и 
почивка по време на работа, съобразени с 
технологичния процес, съгласно Наредба № 15 
от 1999 г. за условията, реда и изискванията 
за разработване и въвеждане на физиологични 
режими на труд и почивка по време на работа 
(ДВ, бр. 54 от 1999 г.);
6. възлага на работещите задачи, съо­
бразени с техните компетентности, опит и 
възможности, както и с пригодността им по 
отношение на безопасността и здравето при 
работа;
7. отчита специфичните опасности за ра­
ботещите, които се нуждаят от специална 
закрила, включително и тези с намалена 
работоспособност;
8. създава необходимата организация за 
осъществяване на наблюдението и контрола 
по изпълнението на планираните мерки;
9. не допуска до местата, където съществува 
сериозна или специфична опасност за здра­
вето и живота, лица, които не са подходящо 
обучени, инструктирани и екипирани;
10. провежда консултации с работещите 
и/или техните представители и създава въз­
можност за тяхното участие по всички въпроси, 
свързани с оценката на риска и мерките за 
предотвратяването му. 
(2) Информацията, инструкциите, правила­
та и указанията за безопасност и здраве при 
работа трябва да са на ясен и разбираем за 
работещите език.
Чл. 6. Работните помещения и работните 
места, където се произвеждат и обработват 
метали чрез пластична деформация, се проек­
тират, изграждат, оборудват, пускат в експло­
атация, експлоатират, контролират, поддържат 
и извеждат от експлоатация, в съответствие 
с нормативните изисквания, от правоимащи 
организации и лица така, че работещите да 
извършват възложената им работа, без да се 
застрашават тяхната безопасност и здраве 
или безопасността и здравето на други лица.
Чл. 7. (1) Работодателят осигурява подхо­
дящо отопление, климатизация и вентилация 
на работните места и работните помещения 
в съответствие с установените норми на 
параметрите на микроклимата съгласно На­
редба № РД-07-3 от 2014 г. за минималните 
изисквания за микроклимата на работните 
места (ДВ, бр. 63 от 2014 г.).
(2) При повърхностна температура на 
технологичните съоръжения, по-висока от 
55 °С, се прилагат конструктивни решения, 
възпрепятстващи допира до горещата по­
върхност, като:
1. суровини, материали и изделия с висока 
температура, нагрети при технологичните 
процеси, които създават риск за безопасността 
и здравето на работещите, се изолират или 
изнасят от работните помещения; работата с 
тях се извършва по дистанционен начин из­
вън зоната на високите температури съгласно 
писмени инструкции;
2. за охлаждане на силно нагрети суровини, 
материали и изделия се осигуряват специални 
помещения или определени места, а когато 
това е технологично невъзможно, се пред­
приемат мерки за отвеждане на отделената 
топлина извън работната зона.
(3) Когато се извършват дейности, при които 
се отчита максимална гранична стойност на 
температурата на въздуха на работата среда, 
се осигуряват:
1. стаи или обособени места с нормален 
микроклимат и условия за рационално ох­
лаждане;
2. рационален питеен режим за компенсира­
не на загубите на течности и минерални соли.
(4) Производствените и спомагателните 
работни помещения и затворените работни 
места се проветряват с естествена или меха­
нична вентилация, осигуряваща необходимия 
въздухообмен в съответствие с характера и 
интензивността на работа, физиологичните 
потребности на работещите и установените 
норми на параметрите на микроклимата (тем­
пература, влажност и скорост на движение на 
въздуха и топлинно облъчване), като:
1. в работните помещения, в които се отде­
лят прах, токсични и други вредни вещества, 
се осигурява вентилация;
2. в работни помещения и на места, в които 
се използват вредни вещества – органични и 
неорганични свързващи вещества, течни и 
газови втвърдители, модификатори, дегазатори 
и други, се осигурява локална вентилация.
(5) Работните помещения и работните 
места, в които се използват и/или се отделят 
токсични материали, се устройват в специални 
затворени, а при необходимост и херметизи­
рани помещения или камери, оборудвани с 
необходимите обезопасяващи устройства и 
инсталации. 
Чл. 8. (1) Работното оборудване се избира, 
разполага, инсталира, пуска в експлоатация, 
преустройва, обслужва, поддържа и извежда от 
експлоатация така, че да осигурява безопасни 
и здравословни условия на труд за работещите 
и в съответствие с изискванията на Закона 
за техническите изисквания към продуктите.
(2) При необходимост работното оборудва­
не се осигурява допълнително с подходящи 
системи за контрол, защита, сигнализация 
и автоматизация, свързани с безопасността, 
при спазване на изискванията на Закона за 
техническите изисквания към продуктите.
Чл. 9. (1) До работа, свързана с производ­
ство и обработване чрез пластична деформация 
на метали, се допускат работещи: